open-index/open-wikipedia-markdown huggingface dataset:
Øyvind Gløersen

**Øyvind Gløersen** (født 22. mai 1986 i Oslo) er en norsk langrennsløper som representerer Rustad IL.

Han er tvillingbror til Anders Gløersen, som også er langrennsløper.

Ved NM på ski 2008 vant han og broren gull på sprintstafetten, foran Eldar Rønning og Johan Kjølstad. Ved NM på ski 2010 fikk de samme to bronse på lagsprint, der Tomas og Petter Northug vant gull. 

Internasjonalt har han vunnet gull på sprint i Skandinavisk Cup i 2008, på Lygna Skisenter. I Skandinavisk Cup 2010 i Jõulumäe fikk han sølv på sprinten.

Gløersen giftet seg med Ragnhild Haga 28. mai 2022.   

Gløersen var fra desember 2014 til juni 2019 stipendiat i fysikk ved Universitetet i Oslo. Han tok doktorgrad i juni 2019. Han jobbet også ved Norges idrettshøgskole. Gløersen er forsker ved SINTEF i Trondheim.

## Referanser


## Eksterne lenker
*
C & W

***C & W*** er et musikkalbum med Lillian Askeland, utgitt i 1970. Dette er hennes debutalbum.

## Sporliste

# «Once a Day»
# «Stand by Your Man»
# «You've Left Me Forever»
# «Cry, Cry, Cry»
# «Dear John»
# «Your Good Girl's Gonna Go Bad»
# «We're Still Together»
# «The Ways to Love a Man»
# «You Two-Timed Me One Time Too»
# «Always, Always»
# «I Can't Remember»
# «How Great Thou Art»

## Eksterne lenker
*
Peter Frödin

**Peter Frödin** (født 1964) er en dansk skuespiller og sanger.

Hans karriere begynte i 1984 på Merkurteatret. Senere spilte han samme med Hella Joof, Martin Brygmann og Paprika Steen på Café Teatret i København, hvilket ble begynnelsen på et mangeårig samarbeide med gruppene *Lex & Klatten* og *Det Brune Punktum*.

Sammen med Joof gjorde han også barneprogrammet *Bullerfnis* i årene 1990-92. Han er videre kjent fra reklamer for Tuborg øl. I 1991 hadde han en sentral rolle i filmen *Grev Axel* regissert av Søren Fauli.

## Referanser


## Eksterne lenker
* 
* Peter Frödin m/venner i Rodekontoret
The Best of Jonas Fjeld Rock’n’Rolf Band

***The Best of Jonas Fjeld Rock'n'Rolf Band*** er et samlealbum med Jonas Fjeld Rock'n'Rolf Band, utgitt i 1974.

## Sporliste
### Side A
# «Let's Twist Again» (Appell/Mann, arrangement: Fjeld/Bølle/Falsk/Skrott/Normann/Metall
# «New York City» (Bølle/Fjeld)
# «Moonshine Man» (Bølle/Fjeld)
# «Bølle's revenge» (Bølle/Fjeld)
# «I'm Getting Out of This» (Bølle/Fjeld)
# «Bobsy Bobsy» (Skrott)
### Side B
# «True Love (Bull Whip Boogie)» (Bølle/Fjeld)
# «Aldri mer» (Tveten/Juul Hansen)
# «(Dancin' to the) Rock and Rolf» (Fjeld/Bølle/Falsk/Skrott/Normann/Metall)
# «Sadist's Elegy» (Bølle/Fjeld)
# «XXX Is Here to Stay» (Bølle/Fjeld)
# «Loddy Lay» (Skrott)

## Medvirkende
### Jonas Fjeld Rock n' Rolf Band
* Jonas Fjeld – låtskriver, gitar, sang
* Herodes Falsk – plastsaksofon
* Olaf Hjellum – sang, kornett, orgel
* Tom Knutsen – trommer
* Erik Kristensen – gitarist
* Øyvind Kristensen – bass
### Andre medvirkende
* Audun Tylden - produsent
* Johnny Sareussen – produsent

## Eksterne lenker
*
Hella Joof

**Hella Joof** (født 1962) er en dansk filmregissør og skuespiller. 

Hun ble utdannet skuespiller fra Odense Teaters elevskole i 1990. Joof har spilt på flere teatre; blant annet Det Danske Teater, Aveny-T, Det Kongelige Teater og Grønnegårds Teatret. I 1990-årene var hun en del av *Lex & Klatten* og *Det Brune Punktum* med Martin Brygmann, Peter Frödin og Paprika Steen, og som sammen sto for flere teaterforestillinger, TV-show og CD-utgivelser. 

Joof har spilt i filmer og TV-serier og debuterte som spillefilmregissør med *[[En kort en lang]]* i 2001.

## Filmografi
### Som regissør
; Spillefilmer
* 2001: *En kort en lang* 
* 2004: *Oh Happy Day* 
* 2006: *Fidibus* (også manus, sammen med Troels A. Vestergaard og Bo Hr. Hansen)
* 2007: *Linas hemmelige bog* 
* 2009: *Se min kjole* (også manus, sammen med Ida Maria Rydén)
* 2012: *Sover Dolly på ryggen?* 
* 2014: *All Inclusive*  	
* 2018: *Happy ending*  
* 2023: *Meter i sekundet* 
; TV-serier
* 2008: *Album* 
* 2011: *Anstalten* (hadde også rollen som Sonja)
* 2016: *Bedre skilt end aldrig* 

### Som skuespiller
; Spillefilmer
* 1994: *Snøvsen ta'r springet* 
* 1996: *[[De største helte]]*  
* 1997: *[[Hannibal og Jerry]]* 
* 1998: *Mimi og madammerne* 
* 1999: *[[Den eneste ene]]* 
* 1999: *Constance* (stemme)
* 2002: *Humørkortstativsælgerens søn* 
* 2003: *En som Hodder* 
* 2006: *Den grimme ælling og mig* (stemme)
* 2010: *Sammys store eventyr* (stemme)
* 2012: *Talenttyven*
* 2018: *Cirkeline, Coco og det vilde næsehorn* (stemme)
* 2022: *Alle for fire*

; TV-serier
* 1990: *Bullerfnis* 
* 1996: *Far, mor og Blyp* 
* 1999: *Blyppernes første år* 
* 2004: *Normalerweize* 
* 2006: *Hjerteflimmer* 
* 2014: *Bankerot*
* 2015: *[[Fra kolonimagt til kolonihavemagt]]*

## Priser
* 2002: Robertprisen for årets originale sang for sangen «Vent på mig» fra filmen *En kort en lang* (sammen med Martin Brygmann og Peter Frödin)
* 2014: BMF's børnebogspris for barneboken *Snitten & Kis - Frygt og bæven og en mand på strømpesokker*

## Fotnoter

## Referanser

 
 


## Eksterne lenker
*  
*
Liljecronas hjem

***Liljecronas hjem*** er en svensk roman av Selma Lagerlöf fra 1911.

## Handling
På bunnen av den uttørkede Svartsjön ligger Lövdala prestegård med sine staller og uthus. Der bor den godhjertede pastor Lyselius og hans vakre datter. Hit kommer den onde stemoren en vakker dag med sine matkunster som lokkemiddel, men avslører snart sitt sanne jeg. Ikke får hun nok av å plage tjenestefolket sitt og spesielt prestedatteren ligger uavlatelig ille til. Vi får følge frøken Maja Lisa gjennomgå plager og elendighet når hun stadig får nye, tyngende oppgaver lagt på sine spede aksler. Ved hennes side står den klarøyde lille jenten last og brast, aldri redd for å si sitt hjertes mening eller forsvare rettferdigheten når det gjelder. Tidene er harde når stemoren får styre på Lövdala, presten selv undertrykker sin vanligvis hyggelige personlighet og blir i stedet en marionett som vender seg mot dem han holder mest av.

## Eksterne lenker
*
Essential Mixes

***Essential Mixes*** er et remiksalbum av australske sangeren Kylie Minogue. Albumet ble utgitt den 20. september 2010 og inkluderer remixer av sanger fra studioalbumene *[[Kylie Minogue (album)|Kylie Minogue]]* (1994) og *[[Impossible Princess]]* (1997).

## Sporliste
#«Confide in Me» (Phillip Damien Mix) – 6:26
#«Put Yourself in My Place» (Driza-Bone Mix) – 4:49
#«Where Is the Feeling?» (Felix Da Housekat Klubb Feelin Mix) – 10:49
#«Did It Again» (Trouser Enthusiasts' Goddess of Contortion Mix) – 10:22
#«Some Kind of Bliss» (Quivver Mix) – 8:39
#«Breathe» (Sash! Club Mix) – 5:22
#«Too Far» (Brothers in Rhythm Mix) – 10:22
#«Confide in Me» (Justin Warfield Mix) – 5:26
#«Breathe» (TNT's Club Mix) – 6:44

## Referanser


## Eksterne lenker
*
Rollo Armstrong

**Rollo Armstrong** (født 1966) er den ene halvdelen av produsent/remiksteamet Rollo and Sister Bliss, og var med på å danne gruppen Faithless i 1995, sammen med Sister Bliss, Jamie Catto og Maxi Jazz. Han er den eldre broren til sangeren Dido, og har hjulpet henne med å skrive og produsere hennes millionselgende album *[[No Angel]]*, *[[Life For Rent]]* og *[[Safe Trip Home]]*

I 1991 startet han Cheeky Records, som utga to album før det gikk under et år senere. Ved hjelp av Champion Records fikk han relansert selskapet i 1994. Det har senere blitt kjøpt opp av BMG.

I tillegg til å utga album og opptre under Faithless-navnet, er han også brukt navnene «Rollo goes...», «Our Tribe» (sammen med Rob Dougan) og «Dusted» (sammen med Mark Bates).

## Referanser


## Eksterne lenker
* 
* 
*
A.R. Rahman

**A.R. Rahman** (tamilsk: அல்லா ரக்கா ரஹ்மான், født 1966) er en indisk filmkomponist, musikkprodusent, sanger og musiker. Rahman har solgt over 200 millioner av sine filmmusikkalbum på verdensbasis, som gjør ham til en av verdens mestselgende artister.

Rahman har mottatt flere priser for sin filmmusikk, deriblant Oscar for beste sang og Oscar for beste originalmusikk for *[[Slumdog Millionaire – Han som hadde svar på alt]]* (2008).

Han ble hedret med den indiske utmerkelsen Padma Shri. Han har også blitt nominert til Oscar for beste sang og Oscar for beste originalmusikk for *[[127 timer]]* (2010).

## Musikkprosjekt
Rahman har sammen med Dave Stewart, Mick Jagger, Joss Stone og Damian Marley dannet supergruppen SuperHeavy, som gav ut et album med samme navn i 2011.

## Referanser


## Eksterne lenker
* 
* 
*
Norgesmesterskapet på ski 2000

**[[Norgesmesterskapet på ski]] 2000** var norgesmesterskapet i de nordiske grenene skihopping, langrenn og kombinert.
Mesterskapet ble arrangert på Vang og Rena.

## Langrenn
### Kvinner

#### Sprint



**Dato:** 24. mars
**Sted:** Vang

#### 5 km fristil



**Dato:** 20. januar
**Sted:** Vang

#### 10 km jaktstart klassisk



**Dato:** 22. januar
**Sted:** Vang

#### 15 km klassisk fellesstart



**Dato:** 25. januar
**Sted:** Vang

#### 30 km fristil



**Dato:** 26. mars
**Sted:** Vang

#### 3 x 5 km stafett



**Dato:** 23. januar
**Sted:** Vang

### Menn
#### Sprint



**Dato:** 24. mars
**Sted:** Vang

#### 10 km fristil



**Dato:** 20. januar
**Sted:** Vang

#### 15 km jaktstart klassisk



**Dato:** 22. januar
**Sted:** Vang

#### 30 km klassisk fellesstart



**Dato:** 25. januar
**Sted:** Vang

#### 50 km fristil



**Dato:** 26. mars
**Sted:** Vang

#### 3 x 10 km stafett



**Dato:** 23. januar
**Sted:** Vang

## Skihopping

### Normalbakke



**Dato:** 28. januar
**Sted:** Rena

### Stor bakke
Avlyst.

### Laghopp



**Dato:** 27. januar
**Sted:** Rena

## Kombinert
### Normaldistanse



**Dato:** 28.–29. januar
**Sted:** Rena/Vang

### Sprint



**Dato:** 27. januar
**Sted:** Rena

### Lagkonkurranse



**Dato:** 31. mars–1. april
**Sted:** Mo i Rana

## Kilder
* Tore Johansen (red.) *Sportsboken 2000*, s. 267–70. Schibsted. ISBN 82-90773-11-0.
* «Kombinert NM i Mo i Rana, lagkonkurranse», Nordlys 3. april 2000, s. 23.
Svenstrup (Aalborg kommune)

**Svenstrup** er en stasjonsby i Himmerland i Aalborg kommune, Danmark. Svenstrup ligger 10 km sør for Aalborg Midtby og tre km sør for bydelen Skalborg. Byen fungerer som en drabantby til Aalborg og har vokst sammen med nabobyen Godthåb. I 2023 hadde Svenstrup  innbyggere.

I den nordlige delen av byen ligger Svenstrup kirke fra 1100-tallet. Ved kirken finnes det en minnesten for Skipper Clement som ledet et opprør mot adelen i 1534 under grevefeiden.

## Referanser
Bovril

**Bovril** er en tykk salt kjøttekstrakt utviklet på 1870-tallet av John Lawson Johnston. Den produseres av Unilever i Burton upon Trent i Staffordshire, England.

Bovril brukes som smakstilsetting i supper og gryter, men kan også blandes i varmt vann og drikkes, eller benyttes som pålegg på ristet brød (smaken kan minne om Marmite).

Navnet kommer av det latinske ordet *bos* (som betyr okse eller storfe) og *vril* som var en type flytende energi i Bulwer-Lyttons roman The Coming Race.

## Historikk

Bovril ble utviklet som følge av den fransk-prøyssiske krig, Frankrike bestilte store mengder storfekjøtt til sine tropper hos skotten John Lawson Johnston. Han hadde tilgang til store mengder storfekjøtt, som var spredd over det britiske imperiet og i Sør-Amerika. Transport og lagring av dette storfekjøttet ville by på store problemer, derfor utviklet Johnston et produkt han kalte *Johnston's Fluid Beef* (*Johnstons flytende storfekjøtt*) som senere ble kjent som Bovril.

Bovril blandet ut i varmt vann var del av kostholdet til soldatene som kjempet i skyttergravene under første verdenskrig. Da Ernest Shackletons Endurance-ekspedisjon var strandet på Elefantøya var Bovril og varmt vann den eneste varme drikken for ekspedisjonsmedlemmene.
Silje Vesterbekkmo

**Silje Vesterbekkmo** (født 22. juni 1983 i Mosjøen) er en norsk tidligere fotballmålvakt. 

Som ungdom spilte hun i hjembyen for Halsøy Idrettslag og Drevvatn. Som senior spilte hun for IK Grand i Bodø 1999–2000 og nedrykk fra Toppserien 2000. Deretter ble det hovedstaden, Kolbotn Fotball Kvinner 2001 og Røa IL 2002–06 der de tok The Double (vant Toppserien 2004+NM i fotball for kvinner 2004) samt gull i NM i fotball for kvinner 2006. 

Så fulgte ett år tilbake hos nyopprykkede Grand i Toppserien 2007, men de rykket direkte ned. 

Hun spilte 2008–09 for IF Fløya i Tromsø.

Hun spilte for Medkila IL i Harstad i Toppserien 2011, dernest over 80 kamper for Røa Dynamite Girls i Toppserien 2013–16 med sølv i NM i fotball for kvinner 2016.  I Toppserien 2017 spilte hun et par kamper for IK Grand fra Bodø.

Vesterbekkmo spilte på flere aldersbestemte landslag. Hun ble også tatt ut på A-landslaget, blant annet til VM i 2003, men hun fikk aldri spilt en offisiell landskamp. 

## Kontroverser
Silje Vesterbekkmo var kjent som en frittalende spiller, noe som skapte tre kontroversielle episoder:
* 22. august 2005 takket Vesterbekkmo nei til spill for Norges U-21-landslag (senere U-23). Hun begrunnet avslaget med at hun ikke fikk noe ut av å spille på U-21-landslaget. I begrunnelsen la hun også til anklager om at hun var mislikt av landslagsledelsen.
* Vesterbekkmo takket også nei til spill for Norges A-landslag i april 2006. Vesterbekkmo hadde inntil da blitt tatt ut gjentatte ganger, men ikke spilt. Hun begrunnet avgjørelsen med at hun ikke mente hun hadde tid til landslagsspill.
* I den siste kampen sin for Fløya, gikk Vesterbekkmo til angrep på dommerstanden i Toppserien etter hva hun oppfattet som en rekke forseelser i hjemmekampen mot Klepp. Hennes utbrudd ble gjenstand for diskusjon om kvaliteten på kvinnelige dommere. Hennes utsagn at dommeren var «evneveik», fortjente en straff, men ettersom Vesterbekkmo la opp, lot dommersjef Pedersen saken ligge.

## Meritter
**Med Kolbotn:**
* Seriesølv 2001

**Med Røa:**
* Seriemester 2004
* Cupgull 2004 og 2006

## Referanser


## Eksterne lenker
*
Anton Eriksen

**Anton Odin Eriksen** (1865–1928) var en norsk politijurist, politimester og politiker. Han var stortingsmann for kjøpstedene Trondheim og Levanger fra 1910 til 1912 og representerte Høyre.

## Biografi
Han vokste opp i Trondheim, der faren, Ingebrigt, var underinspektør ved Tukthuset. Begge foreldrene kom fra Børsa.

Han tok juridisk embetseksamen i 1890. Han begynte som fullmektig hos overrettssakfører Sverre Klingenberg, men ble etter få måneder dommerfullmektig hos sorenskriveren på Nordmøre. I 1895 ble Eriksen politifullmektig ved Trondheim politikammer. Eriksen var tidvis konstituert som byfogd og politimester og som fogd i Strinda og Selbu.

Han giftet seg i 1895 med Kristofa, datter av bryggerimester Kristofer Olsen ved E.C. Dahls bryggeri. Anton og Kristofa fikk fem døtre.

Eriksen var medlem av Trondhjem bystyre fra 1902 til 1907, valgt for «Ædruelighedsvennernes kommunale vælgerforening» (Avholdspartiet). Han var forlikskommissær fra 1907 til 1911.

Han var innvalgt på Stortinget fra kjøpstedene Trondhjem og Levanger 1910–1912. Han var valgt som Høyre og Frisinnede Venstres kandidat i Kalvskinnet krets, som omfattet Domkirkens menighet, Singsaker og Levanger. Eriksen var medlem av Stortingets gasje- og pensjonskomité og av komitéen om den militære rettspleie av 1912, som bragte den militære straffeprosessen nærmere den sivile.

Eriksen var statsadvokat i Nordland fra 1911 til 1913. I 1913 ble han politiinspektør i Kristiania og sjef for Sentralpasskontoret, senere Justis- og politidepartementets konsulent og inspektør i politisaker. I 1921 ble han utnevnt til politimester i Bergen, og ble værende i stillingen frem til sin død.

Han døde i 1928 av lungebetennelse, etter et par år med dårlig helse etter et slagtilfelle. Han ble begravet på Møllendal gravplass i Bergen.

## Referanser


## Eksterne lenker
* 
*
Roh Hoe-chan

**Roh Hoe-chan** (født 31. august 1956 i Busan, død 23. juli 2018 i Seoul) var en sørkoreansk politiker. Han var partileder i det sosialdemokratiske partiet Jinbo Shin-dang, og var mellom 2004 og 2008 medlem av Sør-Koreas nasjonalforsamling for et annet sosialdemokratisk parti, Minju Nodong-dang.

Flere medlemmer, deriblant Sim Sang-jeong og Roh, brøt ut av Minju Nodong-dang etter det sørkoreanske presidentvalget i 2007 og etablerte Jinbo Shin-dang, men partiet klarte ikke å bli innvalgt i nasjonalforsamlingen etter parlamentsvalget i 2008. 29. april 2009 klarte imidlertid partiet å på nytt bli representert i nasjonalforsamlingen etter å ha vunnet et sete fra regjeringspartiet i et suppleringsvalg i et distrikt i Ulsan.

Roh Hoe-chan døde den 23. juli 2018 i Seoul, muligens ved selvmord.

## Referanser


## Eksterne lenker
*  Sør-Koreas nasjonalforsamling: Roh Hoe-chan
*  Roh Hoe-chan
Anne-Tine Markset

**Anne-Tine Bendixen Markset** (født 8. august 1992) er en norsk tidligere langrennsløper, orienteringsløper og skiskytter fra Oslo, som representerte IL i BUL, Sportsklubben Njård, Oslo Skiskytterlag og Idrettslaget Koll.

## Karriere
Markset markerte seg internasjonalt under Vinter-EYOF 2009 i polske Wisła, der hun tok gull på sprinten.

Under Norgesmesterskapet på ski 2010 tok hun bronse på stafetten, sammen Celine Brun-Lie og Britt Ingunn Nydal.

Hun tok ny stafett-bronse under Norgesmesterskapet på ski 2012, sammen med Martine Ek Hagen og Heidi Weng.

### Andre meritter

;Orientering
* 1 gull og 1 sølv i Hovedmesterskapet.
* Seier i Blodslitet.

;Skiskyting
* 3 gull og 2 sølv i Hovedlandsrennet.
* Vinner av Kvalfoss-sprinten fire ganger.

;Langrenn
* 1 gull, 3 sølv, 1 bronse i Hovedlandsrennet.
* Seier i Ungdommens Holmenkollrenn.
* Vinner av DnB NOR-cupen for Oslo, Akershus og Østfold (2007 og 2008).

## Privatliv
Begge hennes brødre er langrennsløpere; Kjell-Christian Markset representerte Norge under Junior-VM på ski 2005, mens Trygve Markset representerte Norge under Vinteruniversiaden 2013.

## Referanser


## Eksterne lenker
* 
*
Coast Guard Distinguished Service Medal

**Coast Guard Distinguished Service Medal** er en militær fortjenstmedalje fra USA. Den ble vedtatt innført av USAs kongress 4. august 1949, men det var først 1. februar 1961 at medaljens utforming ble fastsatt. Medaljen tildeles personell i USAs kystvakt for usedvanlig fortjenstfull innsats i ansvarsfull stilling. 

## Forholdet til andre utmerkelser
Coast Guard Distinguished Service Medal tilhører en gruppe av fortjenstmedaljer som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Navy Cross (sjøforsvaret),Distinguished Service Cross (hæren) og Air Force Cross (luftforsvaret). 

I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, inkludert Coast Guard Distinguished Service Medal. Tilsvarende medaljer i hæren er Army Distinguished Service Medal, i sjøforsvaret Navy Distinguished Service Medal og i luftforsvaret Air Force Distinguished Service Medal. Også Homeland Security Distinguished Service Medal, som har erstattet Transportation Distinguished Service Medal, kan tildeles militært personell og hører i USAs forsvar til i gruppen av de øverste fortjenstmedaljer. 

## Utforming
Coast Guard Distinguished Service Medal er i gull og viser på advers kutteren «Massachusetts», som ble bygget i 1791 og tilhørte Revenue Cutter Service, den første etat som var ansvarlig for bevæpnet patruljering av USAs sjøterritorium. Revenue Cutter Service anses som forløperen til USAs kystvakt. Motivet har omskriften «U • S • COAST GUARD» i øvre bue og «• DISTINGUISHED SERVICE •» i nedre bue. På revers er motivet kystvaktens segl og et bånd der mottagerens navn kan inngraveres. Medaljen er utformet av Thomas Hudson Jones ved Institute of Heraldry.

Medaljebåndet har en hvitkantet bred lys blå midtstripe og kantstriper i lilla. Gjentatte tildelinger til samme person markeres med stjerner i sølv eller gull på båndet.

## Tildeling
Kystvakten benyttet lenge sjøforsvarets utmerkelser, men fikk etter hvert behov for egne utmerkelser til belønning av innsats i egen organisasjon. Coast Guard Distinguished Service Medal tildeles kystvaktpersonell som belønning for usedvanlig fortjenstfull innsats i ansvarsfull stilling, i hovedregelen vellykket gjennomført operasjon eller større prosjekt. Den tildeles i hovedsak ledende offiserer.

## Kilder
* Frank Foster og Lawrence Borts: *Military Medals of the United States*, Fountain Inn: MOA Press, 2010, s. 38 og 92
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 32
Pohl

**Pohl**:
* Frederik Pohl (1919–2013), science fiction-forfatter
* Hans-Peter Pohl
* Oswald Pohl
** Pohlprosessen
* Peter Pohl
* Sabine Bergmann-Pohl
Transportation Distinguished Service Medal

**Transportation Distinguished Service Medal** er en militær fortjenstmedalje fra USA innført 7. desember 1992 av president George H.W. Bush. Medaljen ble tildelt personell i USAs kystvakt for usedvanlig fortjenstfull innsats i ansvarsfull stilling tilknyttet USAs Transportdepartementet.

## Forholdet til andre utmerkelser
Transportation Distinguished Service Medal tilhører en gruppe av fortjenstmedaljer som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Air Force Cross (luftforsvaret), Navy Cross (sjøforsvaret) og Distinguished Service Cross (hæren).

I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, inkludert kystvaktens Coast Guard Distinguished Service Medal, hærens Army Distinguished Service Medal, sjøforsvarets Navy Distinguished Service Medal og luftforsvarets Air Force Distinguished Service Medal. Transportation Distinguished Service Medal tilhører samme gruppe. Medaljen ble i 2003 erstattet av Homeland Security Distinguished Service Medal.

## Utforming
Transportation Distinguished Service Medal er i gull og bærer på advers Transportdepartementets segl i farger lagt på korslagte ankre i gull. Motivet er omgitt av en laurbærkrans i grønn emalje. Over medaljen er det plassert et element utformet som luemerket til offiserer i USAs kystvakt. På revers står innskriften «AWARDED TO» over et felt med plass til mottagerens navn og under dette «FOR EXTRAORDINARY MERITORIOUS SERVICE». Rundt dette står innskriften «UNITED STATES DEPARTMENT OF TRANSPORTATION» i en bue. Medaljen er utformet av Nadine Russell  ved Institute of Heraldry.

Medaljebåndet er blått med smale hvite kantstriper i røde striper satt litt inn fra kanten. Gjentatte tildelinger til samme person markeres med stjerner gull på båndet.

## Tildeling
Transportation Distinguished Service Medal ble tildelt  
ledende offiserer i USAs kystvakt for usedvanlig fortjenstfull innsats i ansvarsfull stilling i tjeneste for USAs Transportdepartementet eller i tilknytning til oppgaver utført for USAs transportminister. Etter at kystvakten ble overført fra Transportdepartementet til Sikkerhetsdepartementet er medaljen erstattet av Homeland Security Distinguished Service Medal og tildeles ikke lenger kystvaktpersonell.

## Kilder
* Frank Foster og Lawrence Borts: *Military Medals of the United States*, Fountain Inn: MOA Press, 2010, s. 38 og 92
Andre Nyeng Olsen

**Andre Nyeng Olsen** (født 31. august 1989) er en norsk kombinertutøver som representerer klubben Byåsen IL.

Under Norgesmesterskapet på ski 2010 tok han gull i lagkonkurransen sammen med Espen Rian og Petter Tande. Han debuterte i verdenscupen i kombinert 4. desember 2010 på Lillehammer.

## Eksterne lenker
*
Niklas Dyrhaug

**Niklas Dyrhaug** (født 1987) er en norsk langrennsløper som representerte Tydal IL. Han la opp i 2021 og har siden jobbet som ekspertkommentator for Viaplays vintersportssendinger. 

Han er sønn av president i Norges Skiforbund Tove Moe Dyrhaug.

## Karriere
Dyrhaug debuterte i verdenscupen i langrenn på Beitostølen 21. november 2009. Han vant sitt første FIS-renn 16. januar 2011 i Surnadal. Han ble nummer 16 i Tour de Ski 2011/12. Han oppnådde sin første pallplassering i verdenscupen da han ble nummer tre sammenlagt i verdenscupfinalen som ble arrangert i Stockholm og Falun fra 14. til 18. mars 2012. Under Ski-VM 2015 i Falun gikk han første etappe for Norges lag som ble verdensmester på stafett.

I 2016 ble han nummer to på femmila i Holmenkollen som gikk i klassisk stil med fellesstart. I Verdenscupen i langrenn 2015/16 ble han nummer seks sammenlagt og nummer tre i distansecupen.

Til tross for sølv på distansen i NM 2017 på Lygna og femteplass i verdenscuprennet på distansen i Falun ble Dyrhaug vraket til duatlon i VM 2017 i Lahtis. På 15 km klassisk med intervallstart tok Dyrhaug bronse, bak Iivo Niskanen og Martin Johnsrud Sundby. Han gikk senere andre etappe på 4 x 10km stafett hvor Norge vant sitt niende strake VM-gull.

I OL i Pyeongchang i 2018 ble Dyrhaug nummer 13 på 50-kilometeren.

### Sammenlagtplasseringer i verdenscupen

## Referanser


## Eksterne lenker
* 
* 
*
Burislav

**Burislav** (*Burisleif*, *Byrislaw*, død 1008) ifølge sagalitteraturen navn på mytisk konge i Vendland. Han er sagt å være far til Gunhild (*Świętosława av Polen*), Astrid og Geira. Gunhild var, ifølge sagaen, gift med danekongen Svein Tjugeskjegg. Astrid ble gift med den mytiske lederen for Jomsvikingene, Sigvalde jarl, og Snorre Sturlason hevder at Olav Tryggvason giftet seg med Geira sist på 980-tallet. Burislav selv ble senere gift med Tyra Haraldsdatter, søster av Svein Tjugeskjegg og datter av kong Harald Blåtann av Danmark som et ledd i fredsavtalen mellom jomsvikingene og danskekongen etter slaget ved Hjørungavåg i 986.

Burislavs identitet er usikker. Det er lansert flere teorier om hvem han var: Han kan ha vært en slavisk prins som ikke er beskrevet andre steder, det kan ha vært sagaforfatternes mer generelle betegnelse på slaviske prinser eller herskere, eller det kan ha vært kong Mieszko I av Polen eller hans sønn kong Boleslaw I av Polen.

## Referanser
Klakegg

**Klakegg** er ei jordbruksbygd i Jølster kommune i Sogn og Fjordane. Den ligger rundt 5 kilometer nordøst for tettstedet Skei.

Europavei 39 går gjennom bygda og fortsetter nordover gjennom Votedalen til Byrkjelo. Fv453 går fra Klakegg og østover gjennom Stardalen. Klakegg danner et lokalt vannskille mellom Stardalselva/Votedalselva på østsiden og Storelva/Paulselva på vestsiden. På Klakegg møtes fire dalfører: Hoveddalføret mot Skei, Stardalen, Votedalen og dalføret mot Førde ved Breimsvatnet. Landskapet ved Klakegg skyldes trolig at isbreen som i istiden strømmet ut Stardalen mistet erosjonskraften og dermed etterlot seg en terskel med relativt bratt side mot øst (Stardalen) og slakk side mot Førde. Stardalselven er meanderende og buktet seg og tok stadig nye løp på den slakke dalbunnen. Etter at elven ble regulert fra 1930 av ble det lettere å dyrke de stor flatene ved Klakegg og oppover Stardalen.
## Referanser
Klakegg (andre betydninger)

**Klakegg** kan vise til:

*Klakegg – ei bygd i Jølster kommune i Sogn og Fjordane

## Personer
*Rune Klakegg – jazzpianist
*Bjørn Klakegg – jazzgitarist
*Bjarte Daviknes Klakegg – forfatter
*Arnfinn Klakegg – lærer og forfatter
*Anders O. Klakegg – forfatter
Thomas Mun

**Thomas Mun**, født i 1571, død 1641, var en handelsmann fra London. Fra 1615 var han leder for Det britiske ostindiske kompani, som var et stort handelsselskap som hadde kongelig monopol på den britiske handelen med India. Mun var en av de mest framtredende talspersonene for merkantilismen.

## Publikasjoner
* A Discourse of Trade from England unto East Indies (1621)
* England´s Treasure by Foreign Trade (1664)
Anders Myrland

**Anders Myrland** (født 29. september 1983) er en norsk langrennsløper som representerer Skogn IL.

Myrland ble norsk mester i stafett under Norgesmesterskapet på ski 2011 i Steinkjer sammen med Eldar Rønning og Johan Kjølstad.

## Eksterne lenker
*
Cornelius Moe

**Cornelius Steinbloch Moe** (født 17. mars 1874 i Tønsvik i Troms, død 6. januar 1940 i Hammerfest) var en norsk forfatter, dikter og lærer. 

Moe hadde eksamen fra Tromsø lærerskole og var i perioden 1898 til 1916 lærer på steder som Berg, Senja, Narvik og Stokmarknes. I 1916 ble han skolebestyrer i Hammerfest. Moe var også en aktiv forfatter og dikter. Han har blant annet skrevet Hammerfestsangen, flere diktsamlinger og to guttebøker. I tillegg til dette var han aktiv innenfor politikk og musikk- og idrettsliv. Han var i en periode kommunerevisor og ordfører.

## Bibliografi
* *[[På eventyr i Nordhavet]]*, barnebok (1923)
* *[[Gutten som var med på alt]]*, barnebok (1924)
* *[[Finnmarksdikte (dikt)|Finnmarksdikte]]* (1934)

## Representert i antologier
* *[[Nord-norske dikte i utvalg (dikt)|Nord-norske dikte i utvalg]]* (1970)
* *[[Den gode leirplass ved havet]]* (1981)
* *[[Nordnorsk temperament]]*, diktantologi, (2001)

## Referanser


## Kilder
Shane McConkey

**Shane McConkey** (født 30. desember 1969, død 26. mars 2009 Dolomittene, Italia) var en profesjonell skikjører. Han ble født i Vancouver, Britisk Columbia og holdt hovedsakelig til i Squaw Valley, California. Han vant flere priser og konkurranser. McConkey startet karrieren som alpinist og kulekjører, men gikk etter hvert over til å portretteres i en rekke skifilmer med frikjøring og ekstremskikjøring. McConkey var også kjent for å kombinere BASE-hopping med skikjøring, blant annet med å kjøre ski inn i et BASE-hopp fra Eiger.

Han hoppet blant annet fra fjell ved Innfjorden i Rauma.

McConkey døde i Dolomittene i Italia 26. mars 2009 da han fikk problemer med å løse ut en ski i et BASE-hopp med wingsuit.

## Referanser
Kontregarde

En **kontregarde** (eller contregarde) er en triangulær festningsvold, som er plassert utenfor en festnings bastion eller ravelin, ofte som en øy i en vollgrav. Avstanden og høyden er slik anbragt at man fra festningens bastioner kan skyte over den mot de som angriper. Normalt er den lav mot festningen og skrår opp på utsiden, slik at den blir vanskelig å komme forbi utenfra og ikke gir ly for dem som angriper. Om den må forlates av forsvaret, kan den lett beskytes fra festningen.
Leif Johan Holand

**Leif Johan Holand** (født 1970) er en norsk filmprodusent, luftfotograf og drone-gründer. Han leder selskapet Griff Aviation, og har tidligere arbeidet i selskapene Fuglefjellet og Magic Air.

Holand var gründer av film- og designselskapet Fuglefjellet, der han var daglig leder fram til 2010. Han gikk deretter over til å være «Aerial Manager» og luftkameraoperatør. Holand forlot Fuglefjellet i 2014 og etablerte selskapet Magic Air. Magic Air ble senere solgt til Griff Aviation.

Holand og Fuglefjellet/Magic Air, filmet mellom annet Ski-VM i Oslo 2011 fra luften for NRK og Den europeiske kringkastingsunion. Holand filmet i januar 2010 over Sunnmørsalpene til BBC-produksjonen *[[Wonders of the Universe]]* med fysikeren Brian Cox som programleder. I 2011 inngikk Holand og Magic Air kontrakt på helikopterfilming til mer enn ti programserier for TvNorge.

Holand er gründer bak drone-selskapet Griff Aviation. Dette ble etablert desember 2015.

## Referanser




## Eksterne lenker
*
Rigshospitalets kirke

**Rigshospitalets kirke**, er en kirkesal beliggende i Rigshospitalet i København. Til kirken er knyttet tre prester som alle er tilknyttet Folkekirken.

Da kirken er bygget samtidig med selve hospitalsbygningen, kan det antas at den er innrettet av de samme arkitektene som står for resten av byggeriet, nemlig Kay Boeck-Hansen og Jørgen Stærmose. Kirkens orgel er av I. Starup & Søn og har syv stemmer på et manual og pedal. 

## Renovering
Etter en grundig renovering, ble kirken gjeninnviet i 2008. Det gamle alterbord i teglsten er sammen med prekestol og knefall, erstattet av mørkpatinert tombak. Bak selve alterbordet er montert en lysvegg, og taket er bestrødd med lysdioder som ligner stjerner. Sølvsmeden Claus Bjerring har utstyrt kirken med nytt sølvtøy med levende overflater. 

Overfor kirken er det innrettet et bederom, primært for muslimer.

## Eksterne lenker
* Rigshospitalets Kirke
* Claus Bjerring om det nye sølvtøyet
Kourou

**Kourou** er en by og en kommune i Fransk Guyana, et fransk oversjøisk department i Sør-Amerika. Byen ligger ved kysten av Atlanterhavet rundt 60 km nordvest for hovedstaden Cayenne ved munningen av elva Kourou. 

Kourou er hjemsted for Centre spatial guyanais («Guyana romfartssenter»), Frankrike og ESAs viktigste romhavn. Romfartssenteret ligger utenfor og litt nordvest for byen. Deler av byen blir stengt av under rakettoppskytinger. Kourous økonomi er i stor grad dominert av romfartssenteret, der de europeiske Ariane-rakettene skytes opp fra, og fra 2009 også den russiske Sojuz og den italienske Vega.

Ved folketellingen i 1999 hadde kommunen  innbyggere, og befolkningstallet øker raskt. Innbyggerne kan deles inn i tre omtrent like store etniske grupper:
* Innfødte (hovedsakelig kalina, kreoler og marooner),
* Hvite (hovedsakelig franske), og
* Utlendinger (brasilianere, surinamerer, hmong, haitianere, guyanere, etc.)

## Referanser


## Eksterne lenker
* 
* ''Centre Spatial Guyanais (CSG)''
Matchstick Productions

**Matchstick Productions** er et filmselskap fra Colorado, USA som hovedsakelig produserer skifilmer. Selskapet ble opprettet i 1992 av Steve Winter og Murray Wais. Selskapet har gitt ut helaftens skifilmer årlig siden 1997 og gjennombruddet kom med Ski Movie i 2000.

## Atleter
*Eric Hjorleifson
*Ingrid Backstrom
*Simon Dumont
*TJ Schiller
*Shane McConkey
*Seth Morrison
Ravelin

**Ravelin** er et trekantet utenverk foran en festning med bastioner. Ravelinen har to voller eller murer i vinkel vendt utover, og er åpne på siden som vender mot festningen. Den ligger ofte foran en kurtine, det rette stykket av festningsmuren mellom to bastioner. Raveliner ligger ofte i vollgraven som omgir hovedfestningen.

Ravelinene er lavere enn hovedfestningens voller eller murer, slik at det defra kan skytes over dem mot angripere. Deres åpne innside gjør at angriperen ikke kan beskytte seg inne i en erobret ravelin.

Fredrikstad festning, som omgir *Gamlebyen*, er en klassisk bastionfestning med tre hele og to halve bastioner, og med raveliner mellom bastionene.
C3 Play

**C3 Play** (også benevnt som **ABC3 Play International** og **C3Play Consumer Club**) var et svensk nettverksselskap registrert på Kypros som opererte i perioden 2005 til 2007.

Selskapet appellerte til investorer med planer om en multimedia-boks som skulle revolusjonere markedet. Selskapet hadde mange likhetstrekk til *Entertainment Express* som gikk konkurs året før. Det ble lovet avkastning både på aksjekjøp og på videresalg av boksen. Medlemmer ble også vervet i Norge og flere andre land.

Den annonserte multimediaboksen kom aldri for salg, og i 2007 ble selskapet slått konkurs av medarbeidere som ikke hadde mottatt lønn. Det hadde da kommet inn mer enn 50 politianmeldelser mot selskapet. Mange av dem som hadde blitt vervet som investorer tapte store penger på satsingen, en av dem 17,7 millioner svenske kroner. 

Selskapets grunnlegger var i 2010 igjen aktuell med selskapet *Spinglo*. I likhet med C3 Play har dette konseptet også blitt spredt via kristne miljøer.

## Referanser
Sprinkle Network

**Sprinkle Network** var et svensk pyramidespill som opererte fra Göteborg i 2003 og 2004. Selskapet ble ledet av Stefan Byding.

Med utsikter til rask fortjeneste investerte tusenvis av personer opptil 240.000 kroner i konseptet. Selskapets visjon var å selge billige merkevarer på internett. Dette viste seg å kun være et skalkeskjul for å kunne verve nye personer som kunne investere i selskapet. I 2004 ble selskapet slått konkurs.

Kjente idrettsprofiler ble rekruttert som toppselgere av Sprinkle Network. Det ble også bløffet om avtaler med kjente selskaper som IKEA og Statoil.

I praksis var Sprinkle Network en gjenoppståelse av *Svenska Konsumentgruppen* som var navnet som ble brukt i markedsføringen av Global Consumer Group i Sverige. Ved kollapsen av Sprinkle Network forsvant mange av medlemmene over til pyramideselskapet Eurosmart.

## Referanser
Konsernbidrag

**Konsernbidrag** er en overføring av skattepliktig inntekt fra et konsernselskap til et annet. Et konsernbidrag vil vanligvis bestå av penger, men kan i prinsippet også bestå av andre formuesgoder som eksempelvis naturalia. Reglene om konsernbidrag finnes i skattelovens kapittel 10 §§ 10-2 – 10-4.

## Konsernbidragets funksjon og virkning
Hovedregelen i norsk skatterett er at konsernselskaper er egne og selvstendige skattesubjekter. Norge praktiserer ikke konsernligning, noe som innebærer at hvert enkelt konsernselskap lignes særskilt. Dette innebærer også at et konsernselskap ikke kan ta nytte av et annet konsernselskaps skatteposisjon.

Reglene om konsernbidrag modifiserer det ovennevnte utgangspunktet betraktelig, ved at konsernselskapene kan utnytte hverandres skatteposisjoner. Skattelovens § 10-2 gjør et konsernbidrag fradragsberettiget for giverselskapet, mens det anses som skattepliktig inntekt for mottakerselskapet jf. skattelovens § 10-3. Et praktisk eksempel er at et konsernselskap har et overskudd på 10 millioner kroner, mens et annet konsernselskap har et underskudd på 2 millioner kroner. Reglene om konsernbidrag gir her overskuddsselskapet anledning til å overføre eksempelvis 2 millioner kroner til underskuddsselskapet, slik at sistnevnte selskap får et resultat på 0 kroner. Giverselskapet vil her få fradragsført 2 millioner kroner. Ved en slik ordning vil giverselskapet i prinsippet få fradragsført det opprinnelige tapet til mottakerselskapet, og man kan dermed si at underskuddsselskapets skatteposisjon (underskuddet) overføres til overskuddselskapet. Alternativet ville vært at underskuddselskapet først fikk fradragsført sitt tap et senere år når det har et overskudd, såkalt framførbart underskudd. Ved reglene om konsernbidrag får konsernet som sådan på en effektiv måte utnyttet de ulike konsernselskapenes skatteposisjoner, og i det nevnte eksempelet blir alt underskudd fradragsført i inneværende år.
Christina Hendricks

**Christina Rene Hendricks** (født 3. mai 1975) er en amerikansk skuespiller og tidligere modell, best kjent for rollen som Joan Holloway i TV-serien *[[Mad Men]]*, og som karakteren Saffron i TV-serien *[[Firefly]]*. 

## Biografi
Hendricks vokste opp i Twin Falls, Idaho, fra tredje til åttende klasse. Hun har dobbelt statsborgerskap – både britisk og amerikansk – ettersom hennes far opprinnelig var fra Storbritannia.

Mens hun bodde i Twin Falls begynte hun på sin skuespillerkarriere ved Junior Musical Playhouse Company, med roller i oppsetninger som *Joseph*, *Amazing Technicolor Dreamcoat* og *Grease*. I 1989 flyttet familien hennes til Fairfax, Virginia, hvor Hendricks opptrådte i flere oppsetninger ved Fairfax High School og ved teateret i lokalsamfunnet. 

Hendricks har gjort en rekke gjesteopptredener på fjernsyn og hun påbegynte sin profesjonelle skuespiller-karriere med serien *Beggars* og *Choosers*. Siden har hun spilt i flere serier som *The Big Time* og *The Court*, hvor hun spilte mot Sally Field og Craig Bierko, i tillegg til at hun opptrådte i det juridiske TV-dramaet *Kevin Hill*. 

Hendricks har også hatt periodiske roller i serier som for eksempel *ER*, *Firefly*, *Angel*, *Tru Miss Match Calling*, *[[Without a Trace]]* og *Las Vegas*. Hun spilte også i flere musikkvideoer for «The Ghost Inside» av Broken Bells, og Everclears film *One Hit Wonder*. Hennes mest kjente rolle er som Joan Holloway på den prisbelønte AMC-serien *Mad Men*. Hendricks' karakter er kontorsjef i reklamebyrået Sterling Cooper Draper Pryce (SCDP).

Hendricks ble kalt «den mest sexy kvinnen i verden» i 2010 i en undersøkelse av kvinnelige lesere av *[[Esquire]]*.

## Referanser


## Eksterne lenker
*
Eli Gjermundshaug Pedersen

**Eli Gjermundshaug Pedersen** (født 6. april 1988 på Hamar) er en norsk langrennsløper fra Brumunddal. Hun er mest kjent for å være datter av den tidligere meriterte langrennsløperen Hilde Gjermundshaug Pedersen. I 2006, i en alder av 18 år, ble hun norsk mester i stafett sammen med sin mor og tvillingsøster Ida Gjermundshaug Pedersen.

## Referanser


## Eksterne lenker
*
John Lie

**John Lie** eller *Jon Lie* (1846–1916) var en norsk forfatter, lærer og bonde. Han var far til forfatteren og forstmannen Haakon Lie (1884–1970), bror til Hallvor Lie (1856–1876) og svigerfar til Johannes Skarprud (1874-1962). 

Han skrev både på norsk og dansk. En del av bøkenes hans ble publisert som fortsettelsesfortellinger i norskamerikanske blad og gjorde sitt til å styrke språkfølelsen for det norske språket blant utvandrerne.

John Lie skrev dikt og fortellinger som hadde mange lesere på sin tid. Han skrev enkle fortellende dikt på telemål med tema fra norsk natur og folkeliv i diktsamlingen *«Aarolilja»* og vellykkede fortellinger og dyrehistorier: *«Paa fjell og fynne»*. 

Han utga også en rekke folkelivsskildringer på dansk i stilen til Bjørnstjerne Bjørnson, blant andre *«[[Ståle Storli|Staale Storlid]]»* og *«En Gaardmandssøn fra Telemarken»*. 

John Lie var også medarbeider i bladet *[[Fedraheimen]]* som ble startet av Arne Garborg.

## Bibliografi
* 1874 – diktsamlingen *«Hugaljo»* (sammen med Hallvor Lie)
* 1878 – *«Knut Trondson, fortælling fra Telemarken»* (dansk)
* 1879 – *«Aarolilja»* (diktsamling)
* 1880 – *«[[Ståle Storli|Staale Storli : En fortælling fra Telemarken]]»* (dansk)
* 1889 – *«Grindal-Saga : Fortælling»* (Norge) eller *«Grindal-Saga : en Fortælling fra Thelemarken»* (USA)
* 1890 – *«Magnhild og Olav : fortælling»*
* 1891 – *«Fra Fjeldbygden : fortællinger»*
** 1896 – *«Hølge Latfant og andre Fortællinger»* (særtrykk Fra Fjeldbygden)
** 1896 – *«Fille-Værn : Fortællinger fra Telemarken»* (særtrykk Fra Fjeldbygden)
** 1896 – *«Et Lig paa Ryggen : Fortælling»* (særtrykk Fra Fjeldbygden)
** 1896 – *«En Omvendelse : Fortællinger fra Telemarken»* (særtrykk Fra Fjeldbygden)
** 1896 – *«Trofast Kjærlighed : Fortællinger fra Telemarken»* (særtrykk Fra Fjeldbygden)
* 1892 – *«Signe og Hermod : Fortælling fra Telemarken»*
* 1893 – *«Paradiset paa Jorden eller det sande Hjem, dets Grundvold og Velsingelser»*
* 1894 – *«Olav Bøen : Fortælling»* ("Varden"s føljeton)
* 1895 – *«[[Ståle Storlid|Staale Storlid, en Gaardmandssøn fra Telemarken]]»* (dansk)
* 1897 – *«Paa Fjell og Fynne : forteljingar og Dyre-Sogur fraa Telemarken»*
* 1898 – *«Helsing til Amerika : song-leik»*
* 1902 – *«Junker og Bonde : Fortælling fra Syvaarskrigens Tid»*
* 1903 – *«Bôtil : fortælling fra Telemarken»*
* 1909 – *«Bondekvelder»*
* 1911 – *«Egil Bakken : fortælling om en gut»*
* 1912 – *«Hermod og Signe : fortælling fra Telemarken»*

;Nynorske oversettelser 
* 1914 – *«Bondekveldar»* 
* 1946 – *«[[Ståle Storli]]»* oversettelse ved sønnen Haakon Lie

;Diktsamling brukt på CD 
I 1874 ga John Lie ut diktsamlingen *«Hugaljo»* sammen med broren, Hallvor Lie. I 2004 ble dikt fra denne samlingen benyttet på CD-en «Det hjartet ser» av og med Veslemøy Solberg, Jon Solberg og Sven Ohrvik.

## Referanser


## Eksterne lenker
* 
* John Lie hos Aasentunet
* Dikt av John Lie
Glenn Slater

**Glenn Slater** (født 1968) er en amerikansk sangtekstforfatter. Han skriver for det meste tekster til musikalmusikk, og er særlig kjent for sitt samarbeide med Alan Menken.

Slater er utdannet ved Harvard University. Hans første teaterjobb var i 2001, og han jobbet første gang med Menken i 2004, for filmmusikken til Disney-filmen *[[Q-gjengen]]* og i 2006 for musikalversjonen av *[[Sister Act]]*.

I 2008 erstattet han den originale tekstforfatteren Howard Ashman, som døde i 1991, på musikaloppsetningen av *[[Den lille havfruen (film)|Den lille havfruen]]*. Denne jobben ble han nominert til en Tony Award for. 

Slater skrev teksten og deler av handlingen til *[[Love Never Dies]]*, Andrew Lloyd Webber sin oppfølger til musikalen *[[Operafantomet (musikal)|Operafantomet]]*, som hadde premiere i 2010.

Han ble nominert til en Oscar for beste sang sammen med Menken for «I See the Light», fra filmen *[[To på rømmen]]* (2010).

## Referanser


## Eksterne lenker
* 
*
Hjalti í Jákupsstovu

**Stein Hjalti í Jákupsstovu** (født 24. november 1942) er en færøysk marinbiolog.

Han gikk reallinjen ved gymnaset i Tórshavn. Han er cand.real. i marinbiologi fra Universitetet i Bergen fra 1971 og spesialist på dyreplankton. Han var forsker ved Havforskningsinstituttet i Bergen 1970–1977, forsker ved Fiskirannsóknarstovan i Tórshavn 1977–1988 og direktør ved Fiskirannsóknarstovan/Havstovan 1988–2010.

Han har vært sentral i utviklingen av Færøyenes offentlige havbruksforskningsselskap Fiskaaling, der han var styreformann 1988–1995 og styrets nestformann 1995–2008. Han var formann i vitenskapsselskapet Føroya Fróðskaparfelag 1993–1997.

I 2009 ble Hjalti í Jákupsstovu kåret til årets leder innen offentlig sektor på Færøyene.

Han er sønn av Edith Lamhauge og adoptivsønn av fiskernes fagforeningsmann Jákup í Jákupsstovu. Hans biologiske far døde da han var spedbarn. Flere av hans slektninger har gjort seg bemerket innen kunst og vitenskap. Hjalti í Jákupsstovu giftet seg i 1962 med kontorist Elin Hentze. Deres sønn Sigurð í Jákupsstovu har vært universitetsrektor.

## Referanser
Norsk skatterett

**Norsk skatterett** er de skatterettslige regler i norsk rett. Norsk skatterett er en del av den norske forvaltningsrett.

De praktisk viktigste reglene finnes i skatteloven, skatteforvaltningsloven, merverdiavgiftsloven og de særlige lover om særavgifter, herunder eksempelvis tolloven. I tillegg står Stortingets skattevedtak hvert år sentralt.

## Skatterettens plassering i det norske rettssystem
Skatteretten blir omtalt som spesiell forvaltningsrett, og det er en rekke særegne regler som gjelder på skatterettens område som avviker fra de generelle forvaltningsrettslige regler. Blant annet får ikke forvaltningslovens regler anvendelse på skatteloven. I stedet får skatteforvaltningsloven anvendelse. De generelle forvaltningsrettslige prinsipper får likevel anvendelse i stor grad, slik som legalitetsprinsippet og domstolskontroll med forvaltningen.

Skatteretten har også en side mot norsk statsforfatningsrett. Det rettslige grunnlag for skatteretten er gitt av Grunnloven § 75 bokstav a, som gir Stortinget myndighet til å pålegge skatter.

Det er også flere kontaktpunkter mellom norsk privatrett og skatterett. Skattelovgivningen bruker mange privatrettslige ord og uttrykk, og det er som regel privatrettslige disposisjoner som ligger til grunn for hvordan ting bedømmes etter skatteretten.

## Se også
* Skatt i Norge

## Litteratur
* Frederik Zimmer *Lærebok i skatterett* 7. utgave 2014 ISBN 9788215022505

## Referanser
Miles O’Brien

**Miles O'Brien III** (født 9. juni 1959 i Detroit i Michigan) er en amerikansk pilot og nyhetsjournalist som har spesialisert seg på nyheter angående luftfart, romfart og teknologi.

Hans far, en privat pilot, lærte sønnen å fly småfly i tidlig alder. Hans første flyturer ble gjennomført i småfly som Cessna og Piper, som ble leid av hans far. O'Briens familie har en lang historie innen amerikansk luftfart: Både hans fars og mors bestefedre var også utdannet piloter.

O'Brien hadde sin hovedbase som journalist i New York City, der han var ansatt i CNN som korrespondent innen teknologi og miljø. Det ble kunngjort 3. desember 2008 at O'Brien ville forlate CNN, sammen med seks andre produsenter.

Den 15. oktober 2009 hadde O'Brien en opptreden på Fox Business News der han dekket nyhetene når det gjaldt historien om en løpsk heliumballong i delstaten Colorado som angivelig skulle ha fanget barn inne i ballongen. Den 27. oktober 2009 offentliggjorde O'Brien at han hadde blitt medlem av NASA Advisory Council (NAC), som leder for en komité for utdanning og formidling.

## Referanser


## Eksterne lenker
*